**Sveučilište Josipa Jurja Strossmayera u Osijeku**

**Festival znanosti**

**24. do 29. travnja 2017.**

**Tema: VRIJEME**

Pozivam sastavnice Sveučilišta Josipa Jurja Strossmayera u Osijeku da **do 15. veljače 2017. godine** prijave aktivnosti koje namjeravaju prezentirati u okviru ovogodišnjeg Festivala znanosti u organizaciji Sveučilišta Josipa Jurja Strossmayera u Osijeku. Sastavnica može prijaviti jednu ili više aktivnosti u formi: Predavanja, Tribine, Radionice ili drugog (poster, instalacija, izložba, itd.).

Niže su navedeni podaci koje je potrebno priložiti za svaki prijedlog forme aktivnosti i **poslati kontakt osobi na Vašoj sastavnici.\***

|  |  |
| --- | --- |
| **Predavanje** | *Predviđeno trajanje: 45 min (30 min predavanje + 15 min pitanja i diskusija)* |
| Predavačice | **Prof. dr. sc. Milica Lukić****Filozofski fakultet Sveučilišta J. J. Strossmayera u Osijeku****Lorenza Jägera 9****31000 Osijek****Hrvatska****mlukic@ffos.hr****098 994 564**MILICA LUKIĆ redovita je profesorica na Filozofskome fakultetu Sveučilišta J. J. Strossmayera u Osijeku. Na matičnome fakultetu predaje sljedeće kolegije na preddiplomskoj, diplomskoj i poslijediplomskoj razini: *Staroslavenski jezik 1*, *Staroslavenski jezik 2*, *Slavenska pisma*, *Ćirilometodska baština u hrvatskoj kulturi 19. stoljeća*, *Filozofsko-simbolički ustroj glagoljskog pisma*, *Jezična prošlost u sadašnjosti*, *Metodologija znanstvenoga rada*, *Akademsko pismo*, *Srednjovjekovni simboli i njihova značenja* i dr. Na Fakultetu za crnogorski jezik i književnost u Cetinju (Crna Gora) predaje *Uvod u lingvistiku* i *Staroslovenski jezik*. Dugogodišnjom je predstojnicom Katedre za hrvatsku jezičnu povijest i hrvatsku dijalektologiju, a bila je i voditeljicom Odsjeka za hrvatski jezik i književnost u dvogodišnjemu mandatu – od 2014. do 2016. godine. Autoricom je nekoliko znanstvenih knjiga među kojima je *Poveljom uspješnosti* (*Dani Josipa i Ivana Kozarca*, Vinkovci, 2014.) i *Zlatnom poveljom* Matice hrvatske (Sinj, 2016.) nagrađena knjiga Divanimo, dakle postojimo. Književnojezične i jezičnopovijesne studije (Matica hrvatska – Ogranak Osijek, Osijek, 2014.). Objavila je više od stotinu znanstvenih i stručnih radova iz paleoslavističke i paleokroatističke te ćirilometodske problematike, a onda i iz problematike hrvatskih i crnogorskih filoloških i kulturnih veza, slavonskoga dijalekta, metodike nastave hrvatskoga jezika i književnosti, književne teorije i povijesti i dr.**Dr. sc. Vera Blažević Krezić, poslijedoktorandica****Filozofski fakultet Sveučilišta J. J. Strossmayera u Osijeku****Lorenza Jägera 9****31000 Osijek****Hrvatska****vblazevic1@ffos.hr****099 673 8547**VERA BLAŽEVIĆ KREZIĆ poslijedoktorandica je pri Odsjeku za hrvatski jezik i književnost Filozofskoga fakulteta Sveučilišta J. J. Strossmayera u Osijeku. Sudjeluje u realizaciji kolegija (vježbe i seminari) *Staroslavenski jezik 1*, *Staroslavenski jezik 2*, *Slavenska pisma*, *Ćirilometodska baština u hrvatskoj kulturi 19. stoljeća* i *Filozofsko-simbolički ustroj glagoljskog pisma*. Dana 18. svibnja 2016. na Filozofskome fakultetu Sveučilišta u Zagrebu uspješno je obranila doktorski rad *Jezik* Misala *Dragutina Antuna Parčića* pod mentorskim vodstvom prof. dr. sc. Milice Lukić i prof. dr. sc. Matea Žagara. Uz prof. dr. sc. Milicu Lukić suautoricom je jedne znanstvene monografije (*Divanimo, dakle postojimo – književnojezične i jezičnopovijesne studije*, Matica hrvatska – Ogranak Osijek, Osijek, 2014.), dvadesetak znanstvenih i stručnih te popularnih radova koji su usmjereni na paleoslavističku, paleokroatističku i ćirilometodsku problematiku, slavenska pisma, hrvatsku dijalektologiju, književnoteorijske i književnopovijesne teme te na zavičajnu problematiku (tzv. *slavonistika*). Od 2014. godine izvodi nastavu fakultativnoga proseminara *Jezik i pismo hrvatskih srednjovjekovnih tekstova* na Zagrebačkoj slavističkoj školi u Dubrovniku. Na 44. i 45. hrvatskome seminaru za strane slaviste radila je i kao novinarka/urednica mrežnih stranica Škole. |
| Naslov predavanja | ***Tempus fugit* – pismo i njegove mijene** |
| Sažetak | Jeste li znali da pisma – slikovna ili slovna – mogu biti *u pubertetu*, da kronološko vrijeme utječe na njihov izgled i mijenu, ali da pismo, isto tako, može obilježiti naše poimanje svijeta i vremena? Povijest pisma gramatološka je i grafolingvistička tema koja polazište za razdiobu pisama prepoznaje upravo u kategoriji vremena. Kroz vrijeme otkrivamo i tumačimo pretpismovne (semasiografske) i fonografske pismovne sustave sve do alfabetskoga pisma koje vrijeme upisuje u svoju prirodu. Govorimo dakle o prirodi jezičnoga znaka koja zahtijeva da se sastavnice njegova izraza odvijaju susljedno, jedne iza drugih – kako u vremenu tako i u prostoru. Glagoljica je primjer takvoga alfabetskoga (azbučnoga) sustava koji svoje mijene kroz vrijeme, svoju premreženost vremenom, pokazuje na slikovit, umjetnički dojmljiv način, a njezino je *doba puberteta* (formativno razdoblje) u najužoj vezi s hrvatskom pismovnom i jezičnom poviješću jer je ono zasvjedočeno upravo na dragome kamenu hrvatskoga jezika – *Bašćanskoj ploči*. O pismu kroz vrijeme i vremenu u pismu stoga nećemo govoriti samo kroz prizmu gramatologije, grafolingvistike i povijesti hrvatske pismenosti (ponajprije njezine glagoljičke sastavnice) nego ćemo si dopustiti, vođene načelom aktualnosti, i pozivanja na najnovije ostvaraje popularne kulture koji su s vremenom i pismom imali posla – poput filma *Dolazak* (*Arrival*) Denisa Villeneuvea iz 2016. |
| Mjesto i vrijeme | Filozofski fakultet Sveučilišta J. J. Strossmayera u Osijeku Srijeda, 26. travnja 2017. 17 sati, učionica 53 |
| Ciljna publika | Učenici srednjih škola, studenti, asistenti i znanstveni novaci, profesori, građanstvo |

|  |  |
| --- | --- |
|  | Predsjednik Organizacijskog odboraProf.dr.sc. Rudolf ScitovskiProrektor za znanost, tehnologije, projekte i međunarodnu suradnjuSveučilišta Josipa Jurja Strossmayera u Osijeku |

**25 siječnja 2017.**

**\*Kontakt osobe na sastavnicama:**

prof. dr. sc. Zvonko Antunović, Poljoprivredni fakultet zvonko.antunovic@pfos.hr

prof. art. Davor Bobić, Umjetnička akademija info@davorbobic.com

izv. prof. dr. sc. Irella Bogut, Učiteljski fakultet ibogut@foozos.hr

prof. dr. sc. Ines Drenjančević, Medicinski fakultet ines.drenjancevic@mefos.hr

izv. prof. dr. sc. Igor Đerđ, Odjel za kemiju igor.djerdj@kemija.unios.hr

doc. dr. sc. Igor Lukačević, Odjel za fiziku ilukacevic@fizika.unios.hr

dr. sc . Ljerka Jukić Matić, Odjel za matematiku ljukic@mathos.hr

doc. dr. sc. Tihana Marček, Prehrambeno-tehnološki fakultet tihana.marcek@ptfos.hr

prof. dr. sc. Josip Mesarić, Ekonomski fakultet mesaric@efos.hr

izv. prof. dr.sc. Tanja Gradečak-Erdeljić, Filozofski fakultet tgradeca@ffos.hr

doc. dr. sc. Željko Pavić, Odjel za kulturologiju zpavic@kulturologija.unios.hr

doc. dr. sc. Ivana Miličević, Građevinski fakultet ivana.milicevic@gfos.hr

prof. dr. sc. Snježana Rimac Drlje, Fakultet elektrotehnike, računarstva i informacijskih tehnologija snjezana.rimac@etfos.hr

prof. dr. sc. Antun Stoić, Strojarski fakultet u Slavonskom Brodu Antun.Stoic@sfsb.hr

doc. dr. sc. Šimo Šokčević, Katolički bogoslovni fakultet simo.sokcevic@djkbf.hr

doc. dr. sc. Ivna Štolfa, Odjel za biologiju istolfa@biologija.unios.hr

doc. dr. sc. Mato Palić, Pravni fakultet mpalic@gmail.com